Aleix Febas

Aleix Febas Pérez, nado en Lleida o 2 de febreiro de 1996, é un futbolista español que xoga como centrocampista no Elche, da Segunda División.

 Traxectoria 
Formouse nas canteiras do Almacelles, do Baix Segrià e do Lleida, antes de ingresar nas categorías inferiores do Real Madrid aos 13 anos. Debutou co equipo C na Terceira División o 7 de setembro de 2014, ao ser titular nunha derrota por 2-3 ante o Alcobendas Sport. 

No verán de 2015 foi ascendido ao Real Madrid Castilla, da Segunda División B, onde tivo como adestrador a Zinedine Zidane. Debutou co primeiro filial o 22 de agosto, contra CD Ebro. O 30 de xaneiro de 2016 marcou o seu primeiro gol co Castilla, conseguindo o primeiro tanto na vitoria visitante por 2-1 ante a Real Sociedad B. Marcou dous goles contra o Amorebieta  e outros dous contra o Sestao River e pechou a tempada con nove dianas.

En xullo de 2017 foi cedido por un ano ao Real Zaragoza, da Segunda División. Debutou na categoría de prata o 18 de agosto de 2017, nunha derrota por 0-1 ante o Tenerife. Na seguinte campaña xogou cedido no Albacete.

No verán de 2019 fichou polo Mallorca, que viña de ascender á Primeira División. O 7 de xaneiro de 2022 foi cedido ao Málaga CF na segunda división para o que restaba de campaña.

 Notas 

Categoría:Nados en 1996
Categoría:Nados en Lleida
Categoría:Futbolistas de Cataluña
Categoría:Centrocampistas de fútbol
Categoría:Xogadores do Real Madrid C
Categoría:Xogadores do Real Madrid Castilla
Categoría:Xogadores do Real Zaragoza
Categoría:Xogadores do Albacete Balompié
Categoría:Xogadores do RCD Mallorca
Categoría:Xogadores do Málaga CF
Categoría:Xogadores do Elche CF